སྤྱིར་རང་སྐྱོང་ཁུལ་གྱི་སྲོལ་ཡིག་ཁག་ཏུ།ས་གནས་དེའི་སྐད་ཡིག་གི་བདག་དབང་དང་དེ་ཁྲིམས་མཐུན་གྱིས་སྤྱོད་པའི་ཁེ་དབང་།དེ་མ་བཀོལ་བའི་ཁྲིམས་ཀྱི་བདའ་འདེད་སོགས་གཏན་འབེབས་ཇི་མ་ཇི་བཞིན་དུ་ཡོད་མོད།ཐེངས་འདིར་དེ་དག་འདིར་མི་འདྲེན་པར།གཙོ་བོ་ང་ཚོས་རང་རྫོང་གི་སྤྱི་འབངས་ཡོངས་ཀྱི་འདྲ་མཉམ་ངང་།རྒྱལ་ཁབ་དང་གོང་རིམ་གྱི་དགོངས་དོན་དང་སྒྲིག་སྲོལ་སོགས་དུས་ཚོད་ལྟར་ཤེས་རྟོགས་བྱེད་ཐུབ་པ་དང་།ཁྲིམས་ལུགས་རྒྱུན་ཤེས་སློབ་སྦྱོང་བྱེད་པ།འགྲིམ་འགྲུལ་གྱི་ཤེས་བྱ་སློབ་སྦྱོང་བྱེད་པ།་དེ་བཞིན་དུ་འཕྲོད་བསྟེན་ཤེས་བྱ་སློབ་སྦྱོང་དང་གསར་བྱུང་གནས་ཚུལས་རྒྱུས་ལོན་བྱེད་པ་སོགས།མདོར་ན་བོད་ཡིག་གི་ལམ་ནས་ཁོ་ཚོར་ཏང་དང་རྒྱལ་ཁབ་ཀྱི་ལམ་ལུགས་ལྟར་ཁྲིད་སྟོན་ཡག་པོ་ཞིག་བྱེད་པར་སེམས་བསམ་པའི་གཏིང་ནས་རེ་བ་ཆེན་པོ་ཡོད་པ་དང་།རང་རྫོང་གི་ད་ལྟའི་གནས་བབས་གཞིར་བཟུང་ནས།འབྲེལ་ཡོད་ལས་ཁུངས་ཁག་དང་ལས་ཁུངས་ཁག་གི་སྤྱི་སྟེགས་རྣམས་སུ་བོད་ཡིག་ཆ་ཚང་ཞིག་བཀོལ་བར་རེ་བ་ལན་བརྒྱར་ཞུས་པ་ཡིན།